《上留尚书》
宋代·何梦桂

昆明池劫化灵缁，梦觉功名忝一炊。钟子未将南操变，庾公空抱北朝悲。

归来眼底湖山在，去后心期浙水知。白发门生怜未死，青袍留得裹遗骴。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。